Herr Nilsson (band)

Herr Nilsson er et indieband fra Bergen, startet i 2002. 

Musikken beskrives som "gladpop med forskjellige ingredienser", og har et særegent lydbilde med blant annet fiolin, kornett og en rekke lekeinstrumenter.  Bandet nevner Håkan Hellstrøm som sin største inspirasjonskilde, og anmeldere liker også å trekke denne parallellen.  

 Historie 
Herr Nilsson ble startet i 2002 som et enmannsprosjekt av Terje Bringsvor Nilsen, fra oppstart tilknyttet det uavhengige plateselskapet Galant Records.   

I 2003 deltok han med låta «The Rain Song» på Galants samleplate No More Hifi , og ble a-listet av studentradioen i Bergen. Dermed oppsto behovet for flere musikere til live-opptredener, og ikke mindre enn seks bandmedlemmer – Jan Otto Nerdal, Eirik Utne, Einar Olsson, Morten Mjørlaug, Lars Jakob Stava og Johannes Førde – kom med, i tillegg til gjestemusikerne Øystein Braut og Erik Johan Bringsvor. Samme sommer debuterte bandet live på samleplatas releasekonsert på Garage.  

I 2004 spilte Herr Nilsson på by:larm.  

I 2005 kom bandets debutplate, I'm No Elvis. Singelen «Everything fun is now allowed» ble Ukas Urørt på NRK P3.  

To år senere ga bandet ut oppfølgeren Downhill Thrill på plateselskapet Karisma Records. Bandet spilte deretter inn EP-en «Tuesday Is My Birthday» (2008), også denne på Karisma. Musikalsk dreide bandet på denne tida vekk fra tidligere country-elementer til mer et mer pop-preget lydbilde. 

I april 2010 kom tredjeplaten Long Live Herr Nilsson ut, denne gangen på bandets eget platemerke, I'm No Label. 

I 2014 ga bandet ut plata Songs In Your Basement, og i 2022 kom Sun Sets In Skuteviken. Alle nyere utgivelser er på eget platemerke. 

I 2023 og 2024 ga bandet ut en rekke singler, og i februar 2025 annonserte de via sosiale medier at deres sjette plate var klar for innspilling. 

Bandmedlemmer

 Siste lineup 

 Terje Bringsvor Nilsen – vokal, gitar, keyboard
 Ragnhild Iveranna Hogstad Jordahl – vokal, fiolin, keyboard
 Lars Jakob Stava – gitar
 Johannes Førde – kornett, kor
 Morten Mjørlaug – bass
 Jan Otto Nerdal – trommer

 Tidligere medlemmer, gjestemusikere 

Einar Olsson – trommer, perkusjon (I'm No Elvis)
 Eirik Bouwer Utne – gitar, banjo, keyboard, xylofon, kor (I'm No Elvis)
 Eirik Vestrheim – akustisk gitar, kor (I'm No Elvis)
 Erik Johan «Banjohan» Bringsvor – banjo, gitar, leke-keyboard, cembalo, kor (I'm No Elvis)
 Øystein Braut – fiolin (I'm No Elvis)

 Diskografi 
Album
 2005: I'm No Elvis (Galant Records)
 2007: Downhill Thrill (Karisma Records)
 2010: Long Live Herr Nilsson (I'm No Label)
 2014: Songs In Your Basement (I'm No Label)
 2022: Sun Sets in Skuteviken (I'm no Label)
Singler
 2005: «Everything Fun Is Now Allowed» / «Roger Moore» (Galant Records) 
 2008: «Don't Put Your Money on my Horse» (Karisma, Tuba Records)  
 2008: «Tuesday Is My Birthday» – EP (Karisma Records) 
 2010: «December» 
 2014: «Songs In Your Basement» (I'm No Label)
 2021: «That’s Why We Sing And Dance Together» 
 2023: «I Like Good Times»  
 2024: «Push My Baby»  
 2024: «Dont Get Tired Of Me»  

 Medvirker på 

 2003: No More Hifi – med låta «The Rain Song» (Galant Records)

 Referanser 

Kategori:Band etablert i 2003
Kategori:Norske popgrupper